
ΕΛΛΗΝΙΚΗ  ΔΗΜΟΚΡΑΤΙΑ

ΔΗΜΟΣ  ΛΕΥΚΑΔΑΣ

ΑΥΤΟΤΕΛΕΣ  ΤΜΗΜΑ  ΠΟΛΙΤΙΣΜΟΥ
ΑΝΑΚΟΙΝΩΣΗ
Ο Δήμος Λευκάδας σας προσκαλεί την Κυριακή 20 Σεπτεμβρίου, στις 20:30, στο Κηποθέατρο «Άγγελος Σικελιανός», στην παράσταση «Η Φαρμακολύτρια» του Αλ. Παπαδιαμάντη.

Μετά τη μεγάλη επιτυχία που σημείωσε η παράσταση στον ερειπωμένο Ι.Ν. Αγίου Γεωργίου στο Καλλιγώνι, επανέρχεται στην πόλη, με τη διοργάνωση του Δήμου Λευκάδας.
 «Η Φαρμακολύτρια» είναι ένα κλασικό, ερωτικό διήγημα του Αλέξανδρου Παπαδιαμάντη, που δημοσιεύτηκε το 1900. Πραγματεύεται τις λαϊκές δεισιδαιμονίες, τον έρωτα και τα «μάγια», με φόντο την Αγία Αναστασία τη Φαρμακολύτρια, η οποία, σύμφωνα με την παράδοση, λύνει τα ξόρκια...

Ο αφηγητής, ως «πάσχων αμαρτωλός», περιγράφει σε πρώτο πρόσωπο το πάθος του... όπως και την προσπάθεια της Μαχούλας να «λύσει» τα μάγια που πιστεύει ότι έχουν κάνει στον 20χρονο γιο της, ο οποίος είναι ερωτευμένος με μεγαλύτερη γυναίκα.

Ο Παπαδιαμάντης στηλιτεύει τις προλήψεις και τις δεισιδαιμονίες της εποχής, ενώ το διήγημα έχει έντονη μεταφυσική χροιά, με τα στοιχεία της νοσταλγίας και του ερωτικού πάθους να κυριαρχούν.

Τη δραματοποιημένη αφήγηση συνοδεύουν μουσικές και τραγούδια, που συνέθεσε ειδικά για την παράσταση η Αρετή Κοκκίνου, μελοποιώντας ποιήματα του Παπαδιαμάντη, που αναδεικνύουν τον μαγικό κόσμο του και την άπειρη ψυχή του!

Μουσική σύνθεση & μελοποίηση ποιημάτων του Αλ. Παπαδιαμάντη:
ΑΡΕΤΗ ΚΟΚΚΙΝΟΥ
Διάρκεια: 1 ώρα & 10 λεπτά
Είσοδος Ελεύθερη






Από το Δήμο Λευκάδας
